APROBACIÓN DEFINITIVA ORDENANZA DE USO, SEGURIDADE E CONSERVACIÓN DAS PRAIAS MUNICIPAIS
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 09/02/2015)

O Pleno do Concello de Vilagarcía de Arousa, en sesión ordinaria celebrada o día 28 de abril de 2014, acordou aprobar con carácter inicial a Ordenanza de Uso, Seguridade e Conservación das Praias Municipais. De conformidade co disposto no artigo 56 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de réxime local e no artigo 49 da Lei 7/1985, de 2 de abril, Reguladora das Bases de Réxime Local, expúxose ao público polo prazo de trinta días, así como mediante o seu anuncio no Boletín Oficial da Provincia (núm.94 do 19 de maio de 2014) e contra o mesmo non se produciron alegacións elevándose a definitivo o acordo provisional do teor literal seguinte: O noso territorio goza do privilexio de posuír unha ampla zona costera cunha riqueza ecolóxica moi importante, caracterizada pola beleza das súas paisaxes e a variedade dos seus ecosistemas. Un importante patrimonio natural que todos temos dereito a utilizar, a gozar, pero á súa vez que debemos protexer para evitar a súa degradación. Sumada a esta beleza paisaxística, xa por si soa digna de protección, engádese, que o territorio costero é fonte directa de riqueza, da que dependen moitas familias galegas. Hoxe en día, ás actividades primarias tradicionais (pesca, agricultura.) propias da nosa costa, hai que sumar outras non menos importantes asociadas ao sector inmobiliario e turístico; dous activos que aínda que é necesario potenciar, para o desenvolvemento económico do territorio, non poden supoñer de ningún xeito o menoscabar a protección dos valores naturais da nosa costa. O artigo 45 da Constitución Española, á vez que consagra o dereito fundamental dos cidadáns a gozar dun medio natural axeitado que, á súa vez, posibilite o desenvolvemento da persoa e garanta a calidade de vida, tamén contén un mandato dirixido ós poderes públicos, obrigándoos a unha utilización racional dos recursos naturais. Os municipios teñen unha serie de competencias sobre o dominio público marítimo-terrestre, atribuídas polo artigo 115 da citada Lei de Costas, e que se concretan en: a) Manter as praias e lugares públicos de baños nas debidas condicións de limpeza, hixiene e salubridade. b) Vixiar a observancia das normas e instrucións dictadas pola Administración do Estado sobre salvamento e seguridade das vidas humanas. c) Explotar, no seu caso, os servizos de tempada que poidan establecerse nas praias por calquera das formas de xestión directa ou indirecta previstas na lexislación de Réxime Local. Así mesmo, a Lei 7/1985, de 2 de abril, Reguladora das Bases do Réxime Local, no artigo 25.2 nos seus apartados a) e h) atribúe ós municipios competencias para garantir a seguridade nos lugares públicos (entre os que se atopan as praias) e a protección da salubridade pública, nos termos que determine a lexislación estatal e autonómica. Por iste motivo, o Concello de Vilagarcía de Arousa, elabora esta Ordenanza de Uso, Seguridade e Conservación das Praias Municipais como instrumento de concienciación, convivencia e xestión eficaz do dominio público marítimo terrestre, no ámbito municipal.1.—A presente Ordenanza ten por obxecto regular as condicións de uso das praias do termo municipal de Vilagarcía de Arousa, garantindo o dereito da cidadanía ó uso e disfrute do mar, a súa ribeira e do resto do dominio público marítimo-terrestre, as súas zonas de protección e servidume. Para iso, pretende: a) Compatibilizar a normativa vixente na materia, establecendo un modelo axeitado de actuación e xestión. b) Regular as condicións xerais de utilización e goce polos usuarios da praia en orde á seguridade, a saúde pública e a protección do medio ambiente. c) Regular as actividades que se practiquen nas praias promovendo a protección cidadá e a calidade dos servizos que se presten.1.—Esta Ordenanza será de aplicación no termo municipal de Vilagarcía de Arousa ó uso, prestación de servizos e ás instalacións ou elementos, no espazo público que constitúe o domino público marítimo-terrestre, definido no Título I da Lei 22/1988, de Costas, ou que teñan a consideración de praia.1.—Para os efectos da presente ordenanza, e de acordo coa normativa estatal básica e a autonómica aplicable, enténdese como: a) Praias: zonas de depósito de materiais soltos, tales como areas, gravas e seixos, incluíndo escarpas, bermas e dunas, teñan ou non vexetación, formadas pola acción do mar ou do vento mariño, ou outras causas naturais ou artificiais. b) Augas de baño: calquera elemento de augas superficiais nas que o baño estea expresamente autorizado ou, non estando prohibido, practícase por un número de persoas. c) Zonas de de baño: áreas xeograficamente delimitadas dun termo municipal compostas por unha praia e as súas augas de baño. En todo caso, entenderase como zona de baño aquela que se atope debidamente balizada para o efecto. Nos tramos de costa que non estean balizados como zona de baño, entenderase que esta ocupa unha franxa de mar contigua á costa dunha anchura de 200 metros nas praias ou 50 metros no resto da costa. d) Zona de varada: aquela destinada á estancia, embarque, desembarque ou mantemento de embarcacións profesionais ou de recreo, debidamente listadas. e) Acampada: instalación de tendas de campaña, parasoles non diáfanos nos seus laterais ou de vehículos ou remolques habitables. f) Campamento: acampada organizada e dotada dos servizos establecidos nas normativas vixentes. g) Bandeiras de sinalización de habilitación para o baño: determinarán a aptitude das condicións das augas para o baño. As bandeiras clasificaranse por cores, indicando o estado do mar en canto á idoneidade do seu uso para o baño: — Verde: apto para o baño. — Amarela: precaución. Permitirá o baño con certas restricións. Prevé dun certo perigo no baño derivado das condicións do mar observadas e/ou debido á existencia de animais, elementos flotantes, contaminación ou outras circunstancias de risco para a saúde das persoas. — Vermella: prohibido o baño. Prevé dun grave perigo no baño para a vida ou a saúde das persoas, ben sexa polas condicións do mar ou pola existencia de animais, elementos flotantes, contaminación ou outras circunstancias de risco para a saúde das persoas. Non entanto, as bandeiras anteriores poderanse complementar con outras que indiquen concretamente o perigo para previr. h) Animal de compañía: todo aquel que, sendo doméstico ou silvestre, é mantido polas persoas coa finalidade de vivir con elas, asumindo as responsabilidades inherentes á súa convivencia, sen que exista actividade lucrativa ningunha sobre el. i) Pesca marítima de recreo: enténdese aquela que se realiza por afección ou deporte, sen retribución ningunha e sen ánimo de lucro. j) tempada de baño: é o período de tempo en que pode preverse unha afluencia importante de bañistas, tendo en conta os usos ou costumes locais. Para efectos da presente ordenanza, normalmente enténdese por tempada de baño o período comprendido entre o día 1 de xuño e o 30 de setembro de cada ano, aínda que o Concello do Vilagarcía de Arousa poderá variar as ditas datas en función de determinadas circunstancias e praias, como por exemplo, as climatolóxicas.1.—A Administración municipal ou os seus axentes da autoridade, poderán apercibir verbalmente ós que infrinxan calquera das disposicións contidas na presente Ordenanza, a fin de que de forma inmediata cesen a actividade prohibida ou realicen a obrigación debida. Todo o anterior sen prexuízo da incoación de expediente sancionador cando cumpra, ou no seu caso, vírese parte de denuncia a Administración competente.2.—O persoal de salvamento ou socorrismo apoiará á Administración municipal ou os seus axentes de autoridade no labor de información do establecido na presente Ordenanza, comunicando particularmente as infraccións á mesma.1.—A utilización da zona de dominio público marítimo-terrestre é libre, pública e gratuíta para os usos comúns e acordes coa natureza daquelas, tales como pasear, bañarse, navegar, embarcar e desembarcar, e outros actos semellantes que non requiran obras e instalacións de ningún tipo e que se realicen de acordo coas leis, regulamentos, así como coa presente Ordenanza.1.—As praias non son de uso privado, sen prexuízo do establecido na Lei de Costas e o seu Regulamento sobre as reservas demaniais.2.—Ademais, as instalacións que se permitan nas praias serán de libre acceso público, salvo que por razóns de policía, de economía ou outras de interese público, debidamente xustificadas, autorícense outras modalidades de uso.3.—O paseo, a estancia e o baño pacíficos na praia e o mar, teñen preferencia sobre calquera outro uso.1.—O público bañista queda obrigado a seguir as orientacións e indicacións que por seguridade poidan realizar o persoal da unidade marítima de salvamento e rescate, as autoridades e os seus axentes, así como cantas disposicións existan ou poidan ditarse en diante polos organismos competentes.2.—As persoas que desexen bañarse fóra da tempada de baño ou fóra do horario establecido para os servizos de salvamento e socorrismo ou ben nas praias sen servizo farano baixo a súa exclusiva responsabilidade.3.—Tamén o farán baixo a súa exclusiva responsabilidade, aínda bañándose dentro da tempada de baño e dentro do horario establecido para os mencionados servizos, cando o fagan sen seguir as orientacións e indicacións dos servizos de salvamento e socorrismo e fóra das zonas balizadas ou sinalizadas para o baño.4.—Recoméndase ás persoas con algún tipo de discapacidade ou enfermidade que desexen bañarse e para as que o baño poida constituír algún risco a poñer esta circunstancia en coñecemento dos Servicios de salvamento e socorrismo, a efectos de que ditos servizos adopten, no seu caso, as medidas pertinentes.1.—A realización de calquera tipo de actuación, ocupación, publicidade, uso especial ou disposición de obxectos, aínda de forma temporal, no ámbito de aplicación da presente Ordenanza, deberá dispoñer da preceptiva autorización, licenza ou permiso da Administración competente.2.—Queda prohibida a realización de calquera actividade lucrativa dentro da praia ou zonas adxacentes sen permiso.1.—Quedan expresamente autorizados para estacionar e circular pola praia os vehículos para persoas con movilidades reducida, así como tamén a utilización na agua do mar daqueles especialmente deseñados para tal fin.2.—O concello adoptará as medidas oportunas para facilitar ás persoas con discapacidade, a utilización das praias e as súas instalacións.1.—O obxecto do presente título é o de previr e controlar as molestias e perigos que os animais lles poidan causar, tanto ás persoas como ás instalacións.2.—Está prohibido o acceso aos areais e praias con animais, dende o 1 de xuño ao 30 de setembro no horario de baño establecido polo Concello (dende as 11 atas as 21 horas), agás nas zonas debidamente acotadas ou designadas polo Concello para o esparexemento dos animais. Nas de bandeiras azuis, estará prohibida a súa presenza durante a tempada de baño.3.—En calquera caso, a persoa propietaria ou acompañante do animal deberán impedir que estes lles causen molestias aos demais usuarios das praias, e de producirse, serán responsables dos danos, molestias e prexuízos que este lles ocasione ás persoas, obxectos ou ao medio natural en xeral, con relación ó sancionado na presente ordenanza e, no non previsto nela, ó establecido nas disposicións vixentes nesta materia.1.—Queda prohibido o estacionamento e a circulación non autorizada de vehículos.1.—Queda prohibidos as acampadas. Entenderase por acampada a instalación de tendas de campaña ou de vehículos ou remolques habitables.1.—Nas zonas de baño ou durante a tempada de baño, prohíbese a pesca desde a beira da praia e desde os espigóns, excepto entre as 21.00 e as 9.00 horas, ambas inclusive, para evitar os danos que os aparellos utilizados lles poidan causar ao resto das persoas usuarias. No entanto, calquera actividade de pesca deportiva realizada dentro do horario establecido quedará supeditada á ausencia de usuarios na praia.2.—En casos excepcionais, tales como torneos, concursos etc., poderá autorizarse a práctica da pesca, debendo respectar as persoas participantes os lugares, horarios e condicións que estableza a autorización do/s organismo/s competente/s.3.—Para a protección e a seguridade das persoas usuarias da praia, non se permite: a) A entrada nin a saída ao mar desde a praia dos pescadores/as submarinos co fusil cargado, así como a manipulación en terra deste ou doutros instrumentos de pesca submarina que poidan supor un risco para a seguridade das persoas. b) A manipulación en terra de calquera instrumento de pesca que poida supor un risco para a seguridade das persoas.1.—As persoas que conduzan cans ou outros animais deberán impedir que estes realicen as súas deposicións na praia. En calquera caso, o propietario ou acompañante do animal está obrigado a recoller e retirar os excrementos e incluso deberá limpar a parte da vía pública que fose afectada.1.—Queda autorizada expresamente a presenza na praia de cans guía en compañía da persoa a quen sirvan, así como de cans destinados a labores de auxilio ou salvamento, sen prexuízo da responsabilidade dos seus posuidores ou propietarios das medidas para adoptar para lle evitaren molestias ou riscos innecesarios ao resto de persoas usuarias da praia.1.—En orde á seguridade dos usuarios das praias e ao mantemento e hixiene das mesmas non está permitido: a) Realizar lume directamente na area da praia (agás as cacharelas realizadas a noite do 23 de xuño, noite de San Xoán, e 28 de xuño, noite de San Pedro, e naqueloutras organizadas polo Concello e outras asociacións ou institucións que conten coa autorización municipal). b) O uso de bombonas de gas e/ou líquidos inflamables nas praias o abastecemento de combustible, así como o vertido ao mar de lixo ou residuos de calquera natureza desde embarcacións, motos náuticas ou artefactos flotantes. c) Cociñar na praia. d) Prohíbese tamén o uso de bengalas ou material pirotécnico que non sexa de urxencia ou emerxencia. Esta prohibición non se aplica aos profesionais para os eventos pirotécnicos organizados polo Concello de Vilagarcía de Arousa e) Queda prohibida a ocupación de espazo público para o pintado ou calquera operación de mantemento ou reparación de embarcacións, remolques, táboas de windsurf, velas, remos, cabos, rizóns e similares, agás nas zonas habilitadas para o efecto.1.—As persoas usuarias terán dereito a seren informadas polo Concello da falta de aptitude para o baño das augas que non satisfagan os criterios de calidade mínima esixibles polas normas vixentes.2.—O Concello daralles a publicidade necesaria aos informes sobre a calidade das augas que se emitan durante a tempada de baño.3.—No exercicio do deber de velar pola protección da saúde, o Concello do Vilagarcía de Arousa: • Sinalizará os equipamentos de servizos públicos, así como as limitacións de uso que puidesen existir nestes. • Sinalizará a prohibición de baño, se a houber, conforme o establecido por algún organismo competente en materia de saúde, en tanto que a devandita prohibición non desaparecese e así fose comunicado. • Clausurará as zonas de baño, se for necesario, cando así veña acordado por algún organismo competente en materia de saúde, en tanto que o motivo da dita clausura non desaparecese e así fose comunicado.1.—Como norma xeral, a realización de cacharelas quedará sometida ao deber de comunicación ao concello, o cal se fará a través do seguinte procedemento: a) A solicitude presentarse por escrito no Rexistro de Entrada do Concello con, polo menos, unha semana de antelación á moraga. b) Na devandita instancia deberán constar, como mínimo, os seguintes datos. • Persoa/s maiores de idade que se fan responsables da actividade, indicando o seu nome, apelidos, idade, fotocopia do DNI., domicilio e número de teléfono de contacto. • Data e hora previstas para a celebración da moraga. • Denominación da praia e localización onde se pretende realizar. • Número aproximado de persoas participantes.2.—O Concello de Vilagarcía poderá, de forma motivada e por razóns de seguridade, hixiene ou interese público, contestar negativamente á solicitude, desautorizando a celebración da cacharela, así como autorizala condicionadamente ó cambio de lugar ou de data. A non-contestación por parte do Concello producirá os efectos de non autorización en todos os termos contidos no escrito de solicitude.3.—A falta dalgún dos requisitos establecidos no procedemento anterior no momento de estudio da solicitude, será motivo suficiente para desautorizar a actividade.4.—Os responsables da cacharela estarán dispoñibles en todo momento para unha eventual visita dos Axentes da autoridade con vistas á comprobación dos datos consignados no escrito de solicitude. En caso de incumprimento das condicións mínimas establecidas neste artigo, procederán ó cesamento da actividade, a requirimento verbal de devanditos axentes, sen prexuízo de que estes viren parte de denuncia á Administración competente para instruír o oportuno expediente sancionador se resulta procedente.5.—Non quedarán exceptuadas do procedemento de comunicación as cacharelas realizadas a noite do 23 de xuño, noite de San Xoán, e e 28 de xuño, noite de San Pedro, e naqueloutras organizadas polo Concello e outras asociacións ou institucións ou a xeneralidade dos usuarios, previa autorización municipal.6.—Tanto nun como noutro réxime de autorización, as persoas participantes na cacharela e especialmente os responsables das mesmas, serán responsables do cumprimento de todas as normas de uso e de carácter hixiénico-sanitario contidas na presente Ordenanza, e no resto de normativas aplicables.7.—As cacharelas ou cachadas autorizadas realizaranse respectando os 6 metros de servidume de paso dende a liña de preamar ou marea alta.1.—O desenvolvemento de actividades ou xogos (fútbol, paletas, voley, etc.) tanto na area como na auga, poderanse realizar única e exclusivamente se non supón unha molestia para o resto dos usuarios ou se a dimensión da praia así o permite. Preferentemente, estas actividades desenvolveranse nas zonas que, con carácter permanente, teñe dedicadas o Concello para a práctica de diversos deportes, e que estean debidamente balizadas ou sexan visibles para o resto de usuarios.2.—Non obstante o paseo, a estancia ou o baño na praia ou no mar teñen preferencia sobre calquera outro uso.1.—Nas zonas de baño ou durante a tempada de baño, poderanse habilitar zonas, adecuadamente sinalizadas, para a práctica da actividade deportiva de windsurf, piragüismo, kitesurf ou outros deportes similares, co fin de evitar os danos que a súa práctica lles poidan causar ao resto de usuarios. Tal e como indica a Dirección Xeral da Mariña Mercante, a práctica ou instrución de vela ou doutros artefactos flotantes realizarase, no posible, afastada da zona de baño. Poderanse exceptuar do anterior os casos excepcionais, tales como os concursos, podendo autorizarse as prácticas deportivas citadas. Os organizadores e participantes deberán respectar os lugares, horarios ou condicións que estableza o Concello. Nestes casos, a práctica deportiva farase en lugares debidamente sinalizados e con carácter temporal.1.—Nas zonas de baño, debidamente balizadas, queda prohibida a navegación deportiva e de recreo, e a utilización de calquera tipo de embarcación ou medio flotante movido a motor ou a vela.2.—A prohibición anterior non será de aplicación ás embarcacións oficiais ou medios que se utilicen para a realización dos servizos de limpeza de residuos flotantes, vixilancia, salvamento ou socorrismo. As devanditas embarcacións non deberán superar a velocidade de tres nós, salvo causa de forza maior ou salvamento, debendo adoptarse neste caso as precaucións necesarias para evitar riscos á seguridade das persoas ou á navegación marítima.3.—Nos tramos de costa que non estean balizados como zona de baño, entenderase que esta ocupa unha franxa de mar contigua á costa dunha anchura de 200 metros lineais nas praias e de 50 metros lineais no resto da costa. Nestes casos, as embarcacións, motos náuticas e artefactos de praia de vela ou de motor, farano coas debidas precaucións para evitar accidentes, preferentemente polos extremos das praias onde a afluencia de bañistas é menor, de forma perpendicular á costa e sempre a unha velocidade reducida, que non superará os tres nós. Toda embarcación, moto náutica ou artefacto de praia, en presenza de persoas na auga, diminuirá a súa velocidade ao mínimo ou parará, e adoptará todas as medidas ao seu alcance para evitarlles danos aos bañistas.4.—Nos canais de acceso dunha praia balizada, queda prohibido o baño, o mergullo, o uso de patíns de hidropedais, o fondeo de embarcacións e a realización de calquera tipo de navegación ou manobra distinta ás de entrada na praia e saída ao mar desde ela, excepto en situación de perigo. A velocidade no seu interior será inferior a tres nós.5.—Esta prohibición non lles será de aplicación a aquelas embarcacións oficiais ou medios que se utilicen para a realización dos servizos de limpeza de residuos flotantes, vixilancia, salvamento ou socorrismo. Estas non deberán superar a velocidade de tres nós, salvo causa de forza maior ou salvamento, debendo adoptarse neste caso as precaucións necesarias para evitarlles riscos á seguridade das persoas ou á navegación marítima.6.—No referente ás normas para a utilización de embarcacións e artefactos flotantes que afectan tamén a bañistas e mergulladores, estarase ao disposto na normativa vixente, resumida no edicto anual publicado pola Capitanía Marítima de Vilagarcía de Arousa.7.—Queda prohibido arroxar calquera tipo de residuo dende as embarcacións ó mar.1.—Todas as embarcacións que naveguen pola costa deberán en todo momento cumprir as normas establecidas respecto diso pola capitanía marítima correspondente, incluíndo as embarcacións de salvamento e rescate, así como calquera embarcación de servizo estatal, autonómico ou local.1.—Non está permitido o uso na praia de aparellos de radio, aparellos reprodutores de música, instrumentos musicais ou similares, de forma que produzan ruídos que resulten molestos ao resto de usuarios da praia, e sempre que superen os niveis máximos establecidos para a emisión de ruídos e vibracións 1.—Queda totalmente prohibido arroxar á praia ou ao auga calquera elemento, sustancia, produto ou material alleo ao medio natural e en concreto: a) Calquera tipo de residuos como papeis; materiais de publicidade; restos de comida; cascas de pipas ou outros froitos secos; envases de vidro, aluminio ou ferro; cabichas, etc.; así como deixar abandonadas, cadeiras de praia, antucas, roupa, zapatos, etc. b) Líquidos ou materiais susceptibles de afectar a integridade e seguridade das persoas. c) Auga sucia, aceites, graxas ou produtos similares sobre a praia ou a auga. d) Lavar ou reparar vehículos ou máquinas na praia, excepto nos casos de reparacións de urxencia nas que non se poida mover o vehículo con medios auxiliares. e) Ensuciar a praia como consecuencia da tenencia de animais domésticos.2.—Os residuos han de depositarse dentro das papeleiras e colectores distribuídos ó longo das praias ou, na súa falla, nos das proximidades.3.—Para o uso correcto das papeleiras e colectores de praia, queda prohibido: a) Arroxar cabichas e materiais en combustión. b) Arroxar ou depositar lixos e desperdicios fóra dos colectores e papeleiras destinadas ao efecto. c) Depositar obxectos punzantes, con arestas cortantes ou que poidan representar un risco para os usuarios das praias fóra dos colectores ou de maneira que poidan lesionar ás persoas que fagan un uso correcto das papeleiras. En caso que a papeleira estea chea, hai que depositar o residuo na que estea máis cerca. d) Depositar nas papeleiras das praias, tanto as situadas no exterior da area como na propia praia, as bolsas de lixo domiciliarias ou de establecementos comerciais do tipo que sexan. e) Limpar na area da praia ou na auga do mar os recipientes que sirvan para portar os alimentos ou outras materias orgánicas. f) Arroxar envases de vidro nas papeleiras ou colectores non especificamente deseñados para tal efecto. g) Depositar líquidos, madeiras, animais mortos e outros residuos que non sexan produto do uso normal dos usuarios das praias. h) Calquera manipulación e uso indebido das papeleiras que poida estragalas ou deterioralas, así como a colocación de publicidade, letreiros, anuncios, carteis, adhesivos, inscricións, grafitos ou elementos similares.4.—Nas zonas ou parcelas ocupadas, calquera que sexa o seu uso, o concesionario da devandita zona é responsable da súa limpeza. Deste xeito, todos os concesionarios deberán dispor de papeleiras distribuídas proporcionalmente ao longo da superficie da parcela.5.—Os establecementos hostaleiros situados nas praias deberán en todo momento respectar os horarios establecidos polo Concello de Vilagarcía de Arousa para realizar o depósito dos residuos procedentes do devandito negocio, e serán sancionados se incumpren esta norma.6.—Os axentes de autoridade municipal poderán requirir verbalmente a que os usuarios das praias retiren os residuos e procedan ó seu depósito, conforme establece a presente Ordenanza, sen prexuízo da sanción que lles poida corresponder.1.—O Concello poderá realizar campañas de sensibilización ambiental e protección do medio ambiente, así como de seguridade e participación cidadá, mediante as accións formativas e divulgativas que estime oportunas.2.—Queda prohibido calquera acto que puidese ensuciar as praias, estando obrigado o responsable á súa limpeza inmediata, sen prexuízo das sancións que puidesen derivarse por tales feitos.1.—Queda prohibido lavarse na auga do mar ou na praia utilizando xabón, xel, champú ou calquera produto similar.2.—Queda prohibido dar ás duchas e mobiliario urbano en xeral, situados nas praias, un uso diferente ó que lles é propio; deste xeito, sancionarase ós usuarios que, nas devanditas instalacións, xoguen, limpen aveños de cociña, lávense ou duchen usando os produtos de hixiene enumerados no número anterior, pinten, etc., sen prexuízo das responsabilidades doutra índole que se poidan esixir por estes actos.3.—Quen vulneren estas prohibicións deberán cesar de inmediato a súa actividade, a requirimento verbal dos Axentes da autoridade, sen prexuízo de que estes lle remitan un parte de denuncia á Administración competente para instruír o oportuno expediente sancionador, se resulta procedente.1.—Ó Amparo do que establecen os artigos do 139 ao 141 da Lei 7/1985, de 7 de abril, de bases do réxime local, e coa finalidade de ordenar adecuadamente as relacións de convivencia e de uso dos servizos, equipamientos, infraestructuras e instalacións situadas no espazo público onde é de aplicación a presente Ordenanza, constitúe unha infracción, toda acción ou omisión que supoña un incumprimento dos deberes, prohibicións ou limitacións que esta mesma contén.2.—A potestade sancionadora municipal, con respecto ás infracciones da lexislación de costas, exércese de acordo coas previsións, procedementos e do xeito como se establece na mencionada lexislación sectorial.1.—Toda actuación que contradiga a presente Ordenanza poderá dar lugar a: a) A adopción por parte do Concello das medidas precisas para que se proceda á restauración da orde xurídica infrinxida e da realidade física alterada ou transformada como consecuencia da actuación ilícita. b) A imposición de sancións económicas ós responsables, previa tramitación do correspondente procedemento sancionador, sen prexuízo das posibles responsabilidades de orde penal en que incurresen. c) A posible obriga de resarcimiento de danos e indemnización dos prexuízos a cargo de quen sexan declarados responsables 1.—As infraccións das normas desta ordenanza serán sancionadas pola Alcaldía-Presidencia dentro do ámbito das súas competencias, logo da incoación do oportuno expediente no que se terán en conta as circunstancias que concorran en cada caso. Todo iso, sen prexuízo de pasarlle o tanto de culpa ao xulgado ou a remisión das actuacións practicadas ás autoridades competentes, cando así o determine a natureza da infracción.1.—Ademais da imposición da correspondente sanción, a Administración Municipal ha de adoptar as medidas pertinentes para a restauración da realidade física alterada e a orde xurídica infrinxida, coa execución subsidiaria, se procede, das actuacións ó cargo do infractor.1.—Iniciado o procedemento sancionador, o Concello poderá adoptar as medidas provisionais que estime oportunas para asegurar a eficacia da resolución que puidese recaer, si existisen elementos de xuízo suficientes para iso.2.—Non se poderán ditar medidas provisionais que poidan causar prexuízos de difícil ou imposible reparación ás persoas interesadas ou que impliquen violación de dereitos amparados polas leis.1.—Son responsables das sancións tipificadas nesta Ordenanza, todas aquelas persoas que participasen na comisión do feito infractor por calquera título, sexan persoas físicas ou persoas xurídicas. Excepto nos supostos nos que sexan menores de idade, onde responderán os pais, titores ou aqueles que dispoñan de custodia legal.2.—A responsabilidade esixible o será non só polos actos ou omisiones propios, senón polos daquelas persoas, animais ou bens polos que se debe responder conforme ao dereito común.3.—Son responsables, subsidiariamente, en caso que non se poida identificar aos autores, os titulares ou propietarios dos vehículos ou embarcacións cos que se realice a infracción.4.—En relación aos animais, será responsable a persoa que no momento de producirse a acción estea a cargo do animal e subsidiariamente o propietario do animal.5.—Si fosen varias persoas as responsables e non fose posible determinar o grado de participación de cada unha delas na comisión da infracción, a responsabilidade será solidaria.6.—Son responsables os titulares das licenzas ou autorizacións, cando por motivo do exercicio dun dereito concedido nas mesmas, realícese algunha das infracciones tipificadas na presente Ordenanza.1.—Sen prexuízo das infraccions previstas e tipificadas na Lei de Costas e resto de lexislación sectorial, as infracciones a esta Ordenanza clasifícanse en moi graves, graves e leves.2.—Teñen a consideración de infraccions moi graves as seguintes: a) As que reciban expresamente esta cualificación na presente Ordenanza ou na lexislación sectorial aplicable. b) O verquido ou depósito de materias que poidan producir contaminación e risco de accidentes. c) O impacto negativo sobre a fauna e flora litoral e/ou mariña de calquera proxecto ou actividade. d) A navegación de embarcacións non autorizadas na zona de baño, balizada ou non. e) As condutas vandálicas, agresivas ou neglixentes no uso do mobiliario urbano que xeren situacións de risco ou perigo para a saúde e a integridade física das persoa ou os bens. f) Calquera das conductas tipificadas como infracción grave cando pola súa intensidade provoque unha perturbación importante da convivencia, impida o uso dun servizo público ou do espazo público por outras persoas que teñan o dereito de utilizalo, impida ou obstaculice gravemente o funcionamento normal dun servizo público ou un deterioro grave de equipamiento, instalacións, infraestructuras ou elementos, xa sexan mobles ou inmuebles, dun servizo público ou dun espazo público. g) Colocar sen autorización carteis, valas, pancartas, adhesivos ou calquera outro tipo de anuncio, publicidade ou propaganda no mobiliario urbano ou natural, e en xeral sobre calquera elemento que, situado no espazo público e o dominio público marítimo-terrestre, estea destinado a proporcionar servizo aos cidadáns. h) Realizar calquera ocupación con instalación fixa ou desmontable sen contar con preceptiva autorización. i) A reincidencia en faltas graves antes do prazo establecido para o seu prescrición.3.—Teñen a consideración de infraccions graves as seguintes: a) As que reciban expresamente esta cualificación nesta Ordenanza ou na lexislación sectorial aplicable. b) Non respectar a prohibición de bañarse ou de acceder á praia cando estea izada a bandeira vermella. c) Lanzarse ao auga do mar dende, rocas, espigones, embarcadoiros, zonas de fondos someros e, en xeral calquera outro lugar que, pola orografía propia da zona de dominio público marítimo terrestre, supoñan un risco para a seguridade das persoas e resto de usuarios. d) A práctica de xogos, deportes ou actividades que supoñan un risco relevante para a seguridade das persoas ou os bens. e) O incumplimiento das normas de limpeza por parte dos titulares dos servizos de tempada da praia, ou de calquera outra actividade autorizada polo órgano competente. f) Cociñar na praia, sen autorización. g) A varada ou permanencia de embarcacións, hidropedales, motos náuticas, remolques, etc., fóra das zonas sinaladas e destinadas a tal fin. h) Calquera conduta prohibida das que se contemplan no artigo 24 sobre residuos da presente Ordenanza, salvo que o feito estea expresamente tipificado nalgún outro apartado. i) A resistencia a facilitar información, a prestar colaboración, ou o feito de fornecer información ou documentación falsa, inexacta, incompleta ou que induza a erro, implícita ou explícitamente, á Administración municipal ou os seus axentes de autoridade. j) O uso de escopeta submarina ou arpón que pola súa proximidade poida supor risco para a saúde e a seguridade das persoas. k) O uso de vehículos non permitidos por toda a extensión da praia. l) O uso de bengalas e materiais pirotécnicos, salvo emerxencias ou urxencias. m) A acampada, instalar tendas de campaña, autocaravanas e remolques, carpas ou similares n) Facer lume na praia, así como usar grellas, bombonas de gas ou outros utensilios para facer lume, sen a autorización correspondente. ñ) A reincidencia na comisión de infracciones leves.4.—Teñen a consideración de infraccions leves as seguintes: a) Incumprir as indicacións que se dean e a sinalización sobre as condicións e lugares de baño, salvo que a acción sexa calificable como infracción grave. b) A realización de actividades como xogos de pelota, paletas ou exercicios, na area e zona de baño, que poidan molestar ao resto de usuarios, e sempre que, logo de ser debidamente advertidos da necesidade de respectar o dereito do resto de usuarios, continúense realizando. c) A emisión, mediante calquera medio, de sons que molesten ao resto de usuarios, sempre que, logo de ser debidamente advertidos da necesidade de respectar o dereito do resto de usuarios, continúense realizando. d) O uso indebido do auga dos lavapes, fontes ou duchas, así como lavarse no mar ou na praia utilizando xabrón ou calquera outro produto de aseo persoal. e) Bañar a animais domésticos no mar, lavapies, fontes ou duchas. f) Lavar roupa ou calquera outro elemento, no auga do mar, os lavapies, fontes ou as duchas. g) O acceso, circulación ou permanencia de animais domésticos nas praias dende o 1 de xuño ao 30 de setembro no horario de baño establecido polo Concello, salvo os cans guía que acompañan ás persoas que os precisen, sempre que logo de ser debidamente advertidos da prohibición existente non procedan a retiralos do lugar. h) As irregularidades na observación das normas contidas nesta Ordenanza e na lexislación sectorial que non teñan transcendencia directa para o medio natural nin para a saúde pública. Inclúense as cometidas por negligencia. i) O incumprimento dos suxeitos autorizados ou concesionarios, das obrigas recollidas na respectiva autorización ou concesión. j) Realizar pintadas e grafitos, con calquera material ou produto, ou raiar a superficie de calquera elemento, instalación, obxecto ou espazo de uso público. k) A práctica de windsurf, kitesurf ou outros deportes similares incumprindo as normas establecidas na presente ordenanza, e a varada, permanencia, pintado ou reparación de embarcacións, táboas de windsurf, hidropedais, motos acuáticas etc. fóra das zonas sinaladas e destinadas para tal fin. l) Practicar a pesca nun lugar ou en época non autorizada, salvo que por unha normativa específica se regule outro tipo de sanción. m) A permanencia e baño dos usuarios naquelas zonas delimitadas para a entrada e saída de embarcacións.1.—Cando as disposicións legais non establezan outra cualificación, a determinación da contía das infraccións á presente ordenanza dependerá da posibilidade de producir un risco ou un perigo para a saúde e a seguridade das persoas, o medio ambiente ou o contorno en xeral.2.—Na fixación das multas terase en conta, en todo caso, que a comisión da infracción non resulte máis beneficiosa para o infractor que o cumprimento das normas infrinxidas.1.—As sancións por infraccións da presente ordenanza serán as seguintes: a) infraccións leves: multa desde 60,00 ata 300,00 euros. b) infraccións graves: multa desde 301,00 ata 1 500,00 euros. c) infraccións moi graves: multa desde 1 501,00 ata 3 000,00 euros.1. As infraccións prescribirán: — moi graves: 3 anos — Graves: 2 anos — Leves: 12 meses 2. As sancións prescribirán: — moi graves: 3 anos — Graves: 2 anos — Leves: 1 ano 3.—O prazo de prescrición das infraccións comezará a contar desde o día en que a infracción se cometese.4.—O prazo de prescrición das sancións comezará a contarse dende o día seguinte a aquel en que adquire firmeza a resolución pola que se impón a sanción.1.—A presente Ordenanza entrará en vigor ó día seguinte da publicación do texto íntegro da mesma no Boletín Oficial da Provincia. Vilagarcía de Arousa, a 22 de xaneiro de 2015.—O Alcalde, Tomás Javier Fole Díaz.